**Budapest Főváros VII. Kerület Erzsébetváros Önkormányzat Képviselő-testületének .**

**../2024. (……...) önkormányzati rendelete**

**a helyi önkormányzati képviselők tiszteletdíjáról, természetbeni juttatásáról és költségtérítéséről szóló 20/2014. (X.28.) önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés a) pontjában megállapított hatáskörében eljárva, a Magyarország helyi önkormányzatairól szóló 2011. évi CLXXXIX. törvény 35. § (1) bekezdésében kapott felhatalmazás alapján Budapest Főváros VII. kerület Erzsébetváros Önkormányzatának Képviselő-testülete a helyi önkormányzati képviselők tiszteletdíjáról, természetbeni juttatásáról és költségtérítéséről az alábbiak szerint rendelkezik:

**1. §**

(1) A helyi önkormányzati képviselők tiszteletdíjáról, természetbeni juttatásáról és költségtérítéséről szóló 20/2014. (X.28.) önkormányzati rendelet (a továbbiakban: Rendelet) 1. § (2) bekezdés a) és b) pontja helyébe a következő rendelkezések lépnek:

*(A képviselőt, ha a Képviselő-testület bizottságának)*

„*a)* tagja, az adott bizottsági tagságért a polgármesteri illetmény 20%-ának, és

*b)* amennyiben elnöke is, úgy aza) pontban meghatározottakon felül a polgármesteri illetmény további 20%-ának”

*(megfelelő összegű kiegészítés illeti meg.)*

(2) A Rendelet 1. § (4) bekezdése helyébe a következő rendelkezés lép:

„(4) A Képviselő-testület a bizottsága nem képviselő tagjának tiszteletdíját a polgármesteri illetmény 20%-ában állapítja meg.”

(3) A Rendelet 1. §-a a következő (5) bekezdéssel egészül ki:

„(5) A képviselői tevékenység összehangolására létrehozott képviselőcsoport (frakció) vezetőjét a polgármesteri illetmény 20%-ának megfelelő kiegészítés illeti meg. ”

**2. §**

A Rendelet 2. § d) pontja helyébe a következő rendelkezés lép:

*(A Képviselő-testület a képviselőket az alábbi természetbeni juttatásban részesíti:)*

„*d)* Ac) pontban felsorolt eszközök használatához internet-előfizetést, továbbá a mobiltelefon beszélgetés havi díjából maximum 40.000,- Ft megfizetését az Önkormányzat vállalja/biztosítja.”

**3. §**

A Rendelet 2/A. §-a helyébe a következő rendelkezés lép:

**„2/A. §**

A Képviselő-testület a bizottság nem képviselő tagja részére, a bizottsági munka elősegítése érdekében, a bizottsági tag saját tulajdonában lévő mobiltelefon használatáért természetbeni juttatást állapít meg. Természetbeni juttatásként a mobiltelefon beszélgetés havi díjából maximum 20.000,- Ft megfizetését az Önkormányzat biztosítja. ”

**4. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

…………………………….. …………………………….

Tóth János Niedermüller Péter

jegyző polgármester

**Záradék:**

A rendelet kihirdetése 2024. ……….. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a www.erzsebetvaros.hu honlap szerkesztője részére.

…………………………………

Tóth János

jegyző

**Általános indokolás**

A képviselők, bizottsági elnökök és tagok, valamint a tanácsnokok részére megállapított tiszteletdíj, természetbeni juttatás, költségtérítés mértéke 2019. óta nem változott. A gazdasági helyzet függvényében szükségessé vált ennek felülvizsgálata.

**Részletes indokolás**

**1.§**

A bizottság tagja, elnöke, valamint a bizottság nem képviselő tagja illetményének emeléséről rendelkezik. Új rendelkezésként beépítésre kerül a képviselőcsoportok vezetőit megillető kiegészítés.

**2.§**

A képviselőket természetbeni juttatásként megillető telefonszámla-hozzájárulás mértékének emeléséről rendelkezik.

**3.§**

A bizottság nem képviselő tagját megillető természetbeni juttatásról szól.

**4.§**

Hatályba léptető és hatályon kívül helyező rendelkezést tartalmaz.