|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

**A Képviselő-testület** **2024. október 9-ei alakuló ülésére**

|  |  |
| --- | --- |
| **Tárgy:** | Javaslat az alpolgármesterek megválasztására, illetményük és költségtérítésük meghatározására |

**Készítette:**

Batóné dr. Mácsai Gyöngyvér

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**Az I-IV. határozatok elfogadásához minősített,  
az V. és VI. határozatok elfogadásához egyszerű szavazattöbbség szükséges.**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 74. §-a alapján a képviselő-testület a polgármester javaslatára titkos szavazással, minősített többséggel, a polgármester helyettesítésére, munkájának segítésére egy alpolgármestert választ, több alpolgármestert választhat. A képviselő-testület legalább egy alpolgármestert saját tagjai közül választ meg. Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg.

Ugyanezen jogszabály75. § (1) bekezdése alapján az alpolgármesteri tisztség főállásban is ellátható. A főállású alpolgármester foglalkoztatási jogviszonya a helyi önkormányzat képviselő-testületének a tisztség főállásban történő betöltéséről szóló döntését követően, az alpolgármester megválasztásával jön létre.

A Képviselő-testület Szervezeti- és Működési Szabályzatáról szóló 38/2020. (IX.24.) önkormányzati rendelet 39. § (3) bekezdése szerint „a titkos szavazás lebonyolításáraa Képviselő-testület tagjaiból 3 fős (egy elnök és két bizottsági tag) szavazatszámláló bizottságot hoz létre. A bizottság tagjaira és elnökére a Polgármester tesz javaslatot.”

Javaslom 3 fő főállású alpolgármester megválasztását a Képviselő-testület tagjai közül.

I. Alpolgármesterek illetménye

Az Mötv. 80. § (1) bekezdése alapján a főállású alpolgármester illetményének összegét a polgármester illetménye 70 – 90 %-a közötti összegben a képviselő-testület állapítja meg.

Javaslom, hogy a Képviselő-testület az alpolgármesterek illetményét a polgármester illetményének 85 %-ában, azaz 1.105.000,- Ft-ban állapítsa meg.

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 141. §-a rendelkezik az idegennyelv-tudási pótlékra való jogosultság feltételeiről, továbbá a pótlék mértékéről. A Kttv. 141. § (6) bekezdésének értelmében az angol, francia, német, arab, kínai és orosz nyelvek tekintetében az idegennyelv-tudási pótlék alanyi jogon jár.

A Kttv. 225/L. § (1) bekezdése alapján a polgármesteri foglalkoztatási jogviszonyra megfelelően alkalmazni kell a Kttv. 141. § (1) – (9) bekezdését. Az Mötv. 79. § (2) bekezdése szerint a polgármester jogállására vonatkozó szabályokat az alpolgármesterre is megfelelően alkalmazni kell.

Fentieknek megfelelően – a Képviselő-testület által elfogadott alapilletményen túl – mind a polgármester, mind pedig az alpolgármesterek a megfelelő nyelvtudás birtokában idegennyelv-tudási pótlékra is jogosultak.

II. Alpolgármesterek költségtérítése

Az Mötv. 80. § (3) bekezdése szerint a főállású alpolgármester havonta az illetményének 15 %-ában meghatározott összegű költségtérítésre jogosult.

Javaslom, hogy a Képviselő-testület a fentiek szerint az alpolgármesterek költségtérítését az illetmény 15%-ában, azaz havi 165.750,- forintban állapítsa meg.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …/2024. (X.9.) határozata Szavazatszámláló Bizottság elnökének és tagjainak megválasztásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az alpolgármesterek választásának lebonyolítására a Szavazatszámláló Bizottság elnökéül Beregi Balázst, tagjává Nagy Andreát és Devosa Gábort megválasztja.

**Felelős:** Tóth János jegyző

**Határidő:** 2024. október 9.

**II.**

**Budapest Főváros VII. kerület Erzsébetváros Önkormányzata Képviselő-testületének …/2024. (X. 9.) határozata főállású alpolgármester megválasztásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy dr. Kispál Tibort főállású alpolgármesterré megválasztja a Képviselő-testület tagjai közül.

**Felelős:** Tóth János jegyző

**Határidő:** 2024. október 9.

**III.**

**Budapest Főváros VII. kerület Erzsébetváros Önkormányzata Képviselő-testületének …/2024. (X. 9.) határozata főállású alpolgármester megválasztásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Szücs Balázst főállású alpolgármesterré megválasztja a Képviselő-testület tagjai közül.

**Felelős:** Tóth János jegyző

**Határidő:** 2024. október 9.

**IV.**

**Budapest Főváros VII. kerület Erzsébetváros Önkormányzata Képviselő-testületének …/2024. (X. 9.) határozata főállású alpolgármester megválasztásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Molnár Istvánt főállású alpolgármesterré megválasztja a Képviselő-testület tagjai közül.

**Felelős:** Tóth János jegyző

**Határidő:** 2024. október 9.

**V.**

**Budapest Főváros VII. kerület Erzsébetváros Önkormányzata Képviselő-testületének …/2024. (X.9.) határozata főállású alpolgármesterek alapilletményéről valamint az idegennyelv-tudási pótlékról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a főállásban foglalkoztatott alpolgármesterek alapilletményét a Magyarország helyi önkormányzatairól szóló 2011. évi CLXXXIX. törvény 80. § (1) bekezdése alapján a polgármesteri illetmény 85%-ában állapítja meg, melynek összege havi 1.105.000,- Ft.

Az alpolgármesterek a közszolgálati tisztviselőkről szóló 2011. évi CXCIX. törvény 141. § alapján idegennyelv-tudási pótlékra jogosultak.

**Felelős:** Tóth János jegyző

**Határidő:** 2024. október 9.

**VI.**

**Budapest Főváros VII. kerület Erzsébetváros Önkormányzata Képviselő-testületének …/2024. (X. 9.) határozata főállású alpolgármesterek költségtérítéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a főállásban foglalkoztatott alpolgármesterek költségtérítése a Magyarország helyi önkormányzatairól szóló 2011. évi CLXXXIX. törvény 80. § (3) bekezdése alapján az alpolgármesteri illetmény 15%-a, azaz havi 165.750,- Ft.

**Felelős:** Tóth János jegyző

**Határidő:** 2024. október 9.

Budapest, 2024. október 1.

Niedermüller Péter

polgármester