|  |
| --- |
| **Budapest Főváros VII. kerület Erzsébetváros Önkormányzata**  **Tóth János jegyző** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2024. október 9 - ei**

**alakuló ülésére**

**Tárgy:**  Javaslat a főállású polgármester illetményének, költségtérítésének megállapítására

**Készítette:**

Batóné Dr. Mácsai Gyöngyvér

Jegyzői Iroda vezetője

**Törvényességi szempontból kifogást nem emelek:**

Tóth János

Jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

A polgármester illetményének, tiszteletdíjának megállapítása a Képviselő-testület hatásköre. A polgármester illetményéről és költségtérítéséről a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) rendelkezik, ebben a kérdésben a Képviselő-testületnek mérlegelési lehetősége nincs.

Az Mötv. 71. § (2) bekezdése értelmében a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege 1.300.000,- Ft.

Az Mötv. 71. § (6) bekezdésében foglaltak alapján a főállású polgármester havonta az illetményének 15%-ában meghatározott összegű költségtérítésre jogosult.

Erre tekintettel a főállású polgármester havonta (1.300.000,- \* 15% = 195.000,- Ft) 195.000,- Ft költségtérítésre jogosult.

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 225/A. § (1) bekezdése alapján a főállású polgármester foglalkoztatási jogviszonya a képviselő-testület és a polgármester között választással létrejövő, sajátos közszolgálati jogviszony.

A 225/L. § (1) bekezdésében foglaltak szerint a polgármesteri foglalkoztatási jogviszonyra alkalmazni kell a 141. § megfelelő rendelkezéseit.

A Kttv. 141. §-a rendelkezik az idegennyelv-tudási pótlékra való jogosultság feltételeiről, továbbá a pótlék mértékéről. A 141. § (6) bekezdésének értelmében az angol, francia, német, arab, kínai és orosz nyelvek tekintetében az idegennyelv-tudási pótlék alanyi jogon jár.

Fentieknek megfelelően – a Képviselő-testület által elfogadott alapilletményen túl – a polgármester a megfelelő nyelvtudás birtokában idegennyelv-tudási pótlékra is jogosult.

Magyarország 2024. évi központi költségvetéséről szóló 2023. évi LV. törvény (a továbbiakban költségvetési törvény) 62. § (1) bekezdése szerint a Kttv. szerinti illetményalap 2024. évre vonatkozó összege 38.650,- Ft.

A költségvetési törvény 62. § (7) bekezdése alapján a polgármesteri foglalkoztatási jogviszony esetében is az (1) bekezdés szerinti illetményalapot kell alkalmazni, azaz az idegennyelvtudási pótlékot a 38.650,- Ft-os illetményalap figyelembevételével kell megállapítani.

Kérem a Tisztelt Képviselő-testületet, hogy az előterjesztést megtárgyalni és az alábbi határozati javaslatot elfogadni szíveskedjen.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …/2024. (X.9.) határozata a főállású polgármester illetményéről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a Magyarország helyi önkormányzatairól szóló 2011. évi CLXXXIX. törvény 71. § (2) bekezdése alapján a fővárosi kerületi önkormányzat főállású polgármestere megbízatásának időtartamára havonta illetményre jogosult, amelynek összege havi 1.300.000,- Ft.
2. a közszolgálati tisztviselőkről szóló 2011. évi CXCIX. törvény (a továbbiakban: Kttv.) 225/L. § (1) bekezdését figyelembe véve a polgármesteri foglalkoztatási jogviszonyra megfelelően alkalmazni kell a Kttv. 141. § (1) – (9) bekezdését, mely alapján a polgármester idegennyelv-tudási pótlékra jogosult.

**Felelős:** Tóth János jegyző

**Határidő:** 2024. október 9.

**II.**

**Budapest Főváros VII. kerület Erzsébetváros Önkormányzata Képviselő-testületének …/2024. (X.9.) határozata a főállású polgármester költségtérítéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a főállású polgármester költségtérítése a Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján a polgármesteri illetmény 15 %-a, azaz havi 195.000,- Ft.

**Felelős:** Tóth János jegyző

**Határidő:** 2024. október 9.

Budapest, 2024. október 2.

Tóth János

jegyző