|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

**A Képviselő-testület** **2024. október 9-ei alakuló ülésére**

|  |  |
| --- | --- |
| **Tárgy:** | Javaslat a leköszönő alpolgármester végkielégítésére és szabadság-megváltására |

**Készítette:**

Batóné dr. Mácsai Gyöngyvér

Jegyzői Iroda irodavezető

**Törvényességi szempontból kifogást nem emelek:**

Tóth János

Jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

**Tisztelt Képviselő-testület!**

Bárdi Zsuzsanna Judit képviselői, alpolgármesteri megbízatása 2024. szeptember 30. napjával megszűnt.

1. Végkielégítés

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 225/A. § (1) bekezdése értelmében a főállású polgármester foglalkoztatási jogviszonya a Képviselő-testület és a polgármester között – a törvényben meghatározott kivétellel - választással létrejövő, sajátos közszolgálati jogviszony. A polgármester tekintetében a Képviselő-testület gyakorolja a munkáltatói jogokat.

A Kttv. 225/K.§ (1) bekezdése szerint ha a törvény eltérően nem rendelkezik, a polgármesteren az alpolgármestert is érteni kell.

A Kttv. 225/D. § (1) bekezdése alapján, a polgármestert, ha e tisztségét legalább két évig betöltötte és foglalkoztatási jogviszonya a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 69. § (1) bekezdés a) pontja alapján szűnt meg, végkielégítésként háromhavi illetményének megfelelő összegű juttatás illeti meg, amelyet a Képviselő-testület további, legfeljebb háromhavi illetménynek megfelelő összeggel kiegészíthet. Végkielégítés nem illeti meg a polgármestert, ha országgyűlési Képviselői, alpolgármesteri vagy polgármesteri foglalkoztatási jogviszonyt létesít.

A leköszönő főállású alpolgármester illetménye – figyelemmel az Mötv. 71. § (2) bekezdésére, valamint a Kttv. 141. § (6) bekezdés b) pontjára, a 225/L. § (1) bekezdésére és a Kttv. 131. § (1) bekezdésére – 1.182.300,- Ft volt, így számára a Kttv. szerint megállapított végkielégítés  **összesen 3.546.900,- Ft összeg.**

1. Szabadság-megváltás

A Kttv. 225/B. § (1) bekezdése értelmében a főállású alpolgármesteri foglalkoztatási jogviszonyban töltött időtartam közszolgálati, kormányzati szolgálati, valamint hivatásos szolgálati jogviszonyban töltött időnek számít. A Kttv. 225/C. § (1) bekezdése értelmében a főállású alpolgármester **évi** huszonöt munkanap alapszabadságra és tizennégy munkanap pótszabadságra jogosult.

A Kttv. 225/L. § (1) bekezdése alkalmazni rendeli a Kttv. 107. §-át és ezen szakasz (2) bekezdését a kormányzati szolgálati jogviszony megszűnése esetén, ha a munkáltató az arányos szabadságot nem adta ki. Az arányos szabadságot úgy kell megváltani, hogy ha a kormánytisztviselő a kormányzati szolgálati jogviszonya megszűnését vagy megszüntetését követő 30 napon belül újabb kormányzati szolgálati jogviszonyt nem létesít, az arányos szabadságot a jogviszony megszűnését követő 40. napon kell megváltani.

Bárdi Zsuzsanna Judit leköszönő alpolgármester 2024. évben időarányosan 18 nap ki nem vett szabadsággal rendelkezik.

Tekintettel arra, hogy az alpolgármester felett a Képviselő-testület gyakorolja a munkáltatói jogokat, és a leköszönő alpolgármester fentiek szerint rendelkezik ki nem vett szabadsággal, amennyiben 30 napon belül újabb kormányzati szolgálati jogviszonyt nem létesít, részére a Kttv. 107. § (2) bekezdés b) pontja alapján az arányos szabadságot meg kell váltani.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …/2024. (X.9.) határozata a leköszönő főállású alpolgármester végkielégítéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Bárdi Zsuzsanna Judit leköszönő alpolgármestert 3.546.900,- Fttörvény szerinti végkielégítés illeti meg.

**Felelős:** Tóth János jegyző

**Határidő:** 2024. október 9.

**II.**

**Budapest Főváros VII. kerület Erzsébetváros Önkormányzata Képviselő-testületének …/2024. (X.9.) határozata a leköszönő főállású alpolgármester szabadságának megváltásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Bárdi Zsuzsanna Judit leköszönő alpolgármester részére amennyiben újabb kormányzati szolgálati jogviszonyt nem létesít ki nem vett időarányos szabadságát a jogviszonya megszűnését követő 40. napon megváltja 978.455, - Ft összegben.

**Felelős:** Tóth János jegyző

**Határidő:** 2024. október 9.

Budapest, 2024. október 3.

Niedermüller Péter

polgármester